**Fejér Megyei Önkormányzat Közgyűlésének**

**92/2016. (II.24.) önkormányzati határozata**

**a Fejér Megyei Önkormányzat, a Fejér Megyei Kormányhivatal, a Magyar Nemzeti Vagyonkezelő Zrt., valamint a Nemzeti Földalapkezelő által megkötött konszolidációs szerződés módosításáról**

A Fejér Megyei Közgyűlés megtárgyalta a „Javaslat a Fejér Megyei Önkormányzat, a Fejér Megyei Kormányhivatal, a Magyar Nemzeti Vagyonkezelő Zrt., valamint a Nemzeti Földalapkezelő által megkötött konszolidációs szerződés módosítására” c. előterjesztést és az alábbi határozatot hozta:

1. A közgyűlés az előterjesztésben foglaltakkal egyetért és az annak mellékletét képező - az átadás-átvételi (konszolidációs) megállapodás 15. számú mellékletének módosítása tárgyában megkötendő - megállapodást elfogadja és felhatalmazza elnökét annak aláírására.
2. A közgyűlés tudomásul veszi továbbá a Fejér Megyei Önkormányzat és a Fejér megyei Kormányhivatal között rezsi megállapodás újratárgyalásának szükségességét és felkéri elnökét az egyeztetések lefolytatására és a megállapodás aláírására.
3. A közgyűlés felkéri elnökét, hogy a nemzetiségi önkormányzatok és a Fejér megyei Önkormányzat között létrejött Együttműködési Megállapodás valamint a szervezeti és működési szabályzat módosítását az 1.) pontban foglalt változásokra tekintettel terjessze a közgyűlés 2016. áprilisi ülése elé.

**Felelős:** Dr. Molnár Krisztián

a közgyűlés elnöke

**Határidő:** 1.) -2.) pont tekintetében:2016. március 15.

3.) pont tekintetében:2016. április 28.

Székesfehérvár, 2016. február 24.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: